સંઘના આ પ્રસ્તાવને માનવા સિવાય સુષ્મા સ્વરાજ પાસે પણ કોઇ વિકલ્પ નહોતો. એ વાત સાચી છે કે રાજનાથ સિંહની પાંખો થોડીક કાપવામાં આવી છે, જે મોદી પીએમ ના બને તો પોતાના નામને આગળ સમજી રહ્યાં હતા, પરંતુ સૂત્રો જણાવે છે કે મોદીની સાથે રાજનાથને પણ આગામી ચૂંટણી દરમિયાન મહત્વના નિર્ણય લેવાના અધિકાર આપવામાં આવ્યા છે, એટલે કે યુપીમાં ઉમેદવારની પસંદગીમાં રાજનાથ સિંહનો પ્રભુત્વ રહેશે અને તેમના માટે આ મોટી રાહતની વાત છે. આ આખી કવાયદમાં સંઘે એ વાતનું ધ્યાન રાખ્યું છેકે ભાજપના તમામ મહત્વકાંક્ષી નેતા ચૂંટણી દરમિયાન એકજૂટ રહે અને તમામને એ વાતની ખબર રહે કે જો ચૂંટણીમાં વિજય મળ્યો તો કોને શું મળશે.